Togtrafikken er onsdag formiddag gået i stå på jernbaneskinnerne igennem Aalborg. Det skriver Nordjyske Jernbaner på sin hjemmeside. Det betyder, at to tog fra Frederikshavn indtil videre ikke kører længere end til Lindholm. Det sidste stykke ind til Aalborg Station er aflyst. Det gælder togene på rute 75 med afgang klokken 11.12 og klokken 11.37 fra Lindholm Station. Årsagen er, at politiet arbejder på sporene. Noget, vagtchefen ved Nordjyllands Politi også bekræfter. OPDATERING: Nordjyllands Politi oplyser klokken 13.10 at togtrafikken igen kører efter planen.

Referat:
Togene holdt onsdag formiddag stille på Lindholm Station på grund af politiarbejde på skinnerne.